Diari Oficial de la Generalitat Valenciana


Sumari del DOGV 5586, del 28-08-2007 (2007/9935)

Informació pública de la memòria de retaxació de càrregues d'urbanització del sector residencial R-1, la Bola.
--------------------------------------------------------------------------------------------------------------

### Dades del document

Número de DOGV
:   5586

Data del DOGV
:   28-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9935


Data del document
:   23-07-2007

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * pla d'urbanisme
    * administració local

Informació pública de la memòria de retaxació de càrregues d'urbanització del sector residencial R-1, la Bola. [2007/9935]  
Vista la Resolució de l'Alcaldia número 693, de data 23 de juliol de 2007, sobre la informació pública de la memòria de retaxació de càrregues d'urbanització del sector residencial R-1, la Bola.  
Vists els antecedents de l'expedient número 585/2000, instruït sobre la proposta de Programa d'Actuació Integrada de la Unitat d'Execució del Sector Residencial R-1, la Bola I, per gestió indirecta, promoguda per la mercantil Plan Parcial Camí La Bola, SL, aprovat per l'Acord del Ple de l'Ajuntament de Xàtiva, de data 10 de maig de 2001, i adjudicat per este òrgan en data 8 de novembre de 2001.  
Atés que el Conveni Urbanístic que regula les relacions que han de regir entre l'urbanitzador i la corporació, es va formalitzar i subscriure com cal per ambdues parts i aprovat per l'Acord de la Comissió de Govern, de 29 de juliol del 2002.  
Atés que el Ple de l'Ajuntament va aprovar, en data 7 de novembre de 2002, el projecte d'urbanització i, en data 4 de desembre de 2003, el projecte de reparcel·lació de la dita unitat d'execució.  
Vista l'acta de recepció de l'obra d'urbanització del sector, firmada el 10 de gener del 2007, condicionada a la reposició de divers mobiliari urbà i plantació d'espècies arbòries.  
Vist que en data 6 de març de 2007, la mercantil Plan Parcial Camí La Bola, SL, ha presentat un escrit per a la tramitació d'expedient de retaxació de càrregues, a què acompanyen el document «Memòria de retaxació de càrregues d'urbanització», de conformitat amb l'article 67.3 de la Llei 6/1994, de 15 de novembre, Reguladora de l'Activitat Urbanística, normativa aplicable en este cas.  
Vist l'escrit presentat per l'agent urbanitzador en data 6 de març de 2007, en què adjunten liquidació definitiva d'obra, en la qual es produïx un increment d'un 2,20% del total de l'obra, de conformitat amb les càrregues totals d'urbanització.  
Atés el que disposa l'esmentat article 67.3. de la Llei 6/1994, Reguladora de l'Activitat Urbanística, en què s'establix que amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives, la previsió de la qual no haguera sigut possible per a l'urbanitzador pel fet de comprometre's a executar l'actuació. La retaxació de càrregues no podrà suposar modificació o increment en la part d'estes corresponent al benefici empresarial de l'urbanitzador per la promoció de l'actuació.  
La proposta de retaxació de càrregues se sotmet a informació pública durant el termini de 20 dies hàbils, comptador des de la publicació del present edicte en el Diari Oficial de la Comunitat Valenciana i, simultàniament, en un diari d'informació general editat a la Comunitat, durant el qual es podran formular al·legacions, i també es podran consultar en este ajuntament les actuacions que es deriven de la documentació a què es fa referència.  
Xàtiva, 23 de juliol de 2007.- L'alcalde: Alfonso Rus Terol.